Devetnica Gospi od Svete Krunice


Podrijetlo i način moljenja 

Pobožnost, koju je sastavljač ove knjižice nazvao «Devetnica Kraljice krunice» novijeg je datuma. U jednom ukazanju u Pompejima 1884. godine u kući zapovjednika Agrellija, Majka Božja je priopćila i način na koji je želila da joj se moli. Fortuna Agrelli, kći zapovjednika Agrellija, punih je trinaest mjeseci strahovito trpjela i mučila se u grčevima; Od nje su digli ruke i najpoznatiji liječnici onoga vremena. Napaćena djevojka i njezina rodbina započinju 16. veljače 1884. devetnicu krunice Majci Božjoj. Kraljica Sv. Krunice ukazuje joj se 3. ožujka. Sjedeći na prijestolju i obasjana svjetlom držala je u naručju dijete Isusa, a u ruci krunicu. Oboje se bili obučeni u zlatnu odjeću. Uz njih su stajali Sv. Dominik i SV. Katarina Sijenska. Prijestolje je bilo ukrašeno cvijećem, a lik Marijin odsijevao je čudesnom ljepotom. Marija je pogledala patnicu majčinskom nježnošću, a bolesnica joj ja zavapila riječima: «Kraljice Svete Krunice, budi mi milostiva, vrati mi zdravlje. Molila sam te u devetnici, ali još nisam osjetila tvoje pomoći. Tako bih željela ozdraviti»!
«Dijete, odgovorila je Blažena Djevica, ti si me zazivala različitim nazivima i dobivala si od mene milost. Pošto si me sada zazvala meni tako dragim imenom «Kraljice Svete Krunice»,ne mogu ti odbiti milosti koju tražiš. Taj naziv mi je veoma drag. Izmoli tri devetnice i bit ćeš uslišana».
Još se jednom ukazala Kraljica Krunice i rekla: «Tko god želi od mene dobiti kakvu milost, neka izmoli tri devetnice krunice i k tome još tri devetnice u zahvalu». Ovaj događaj dojmio se pape Lava XIII i on će u svojim okružnicama poticati vjernike da gorljivo mole krunicu.
Devetnica se sastoji od moljenja pet desetica krunice uzastopno kroz 27 dana za postignuće milosti, a odmah zatim pet desetica kroz 27 uzastopnih dana u zahvalu, bez obzira da li je molba uslišana ili ne. Svaki dan razmatra se drugo otajstvo; prvi dan radosno, drugi žalosno, a treći slavno – i tako naizmjence kroz 54 dana.
Devetnica je naporna, ali tko želi postići uslišanje neće mu biti teško. Ako ne postignete milost koju tražite, budite sigurni da je Kraljica Krunice, koja zna što kome treba, čula vašu molitvu. Nećete moliti uzalud, jer nikada neka molba nije ostala neuslišana. Blažena Djevica nikada nije iznevjerila. Svaka Zdravomarija neka bude ruža koju polažete pred njezine noge. Te molitve spletene u vijenac, povezane s Duhovnom Pričešću, bit će joj veoma drag dar, koji će vam donijeti naročite milosti. Tako ćete dirnuti Njezino srce i Ona će vam otvoriti bogatstvo svojih milosti.

Obećanja
koja je Blažena Djevica Marija dala Sv. Dominiku i Bl. Alanu

1.	Svima koji budu odano molili krunicu, obećajem svoju posebnu zaštitu i obilje milosti.

2.	Oni koji budu ustrajali u molitvi krunice, primit će neku osobitu milost.

3.	Krunica će biti moćno oružje protiv pakla, uništit će grijehe i izgnati herezu.

4.	Krunica će pomoći rast kreposti i dobrih djela, donijeti obilje Božjih darova za dušu, preokrenut će ljubav prema svijetu u ljubav prema Bogu, uzdići srca da žele božanska i vječna dobra. Na taj način će se te duše posvetiti.

5.	Koji mi se povjere preko krunice, neće biti izgubljeni.

6.	Koji budu pobožno molili moju krunicu, razmišljajući o otajstvima spasenja neće biti 
satrveni nedaćama niti će umrijeti lošom smrću. Grešnici će se obratiti, pravedno će rasti u milosti i postati vrijedni vječnoga života.

7.	Oni koji su iskreno odani molitvi moje krunice neće umrijeti bez utjehe Crkve ili bez milosti.

8.	Oni koji budu molili krunicu, naći će za života i na smrti svjetlost Božju, puninu njegove milosti i bit će ubrojeni među blažene.

9.	Brzo ću osloboditi iz čistilišta duše odane molitvi krunice.

10.	Prava djeca moje krunice uživat će veliku slavu na nebesima.

11.	Ono što preko krunice tražite, dobit ćete.

12.	Koji šire moju krunicu, dobit će preko mene pomoć u svim svojim potrebama.

13.	Postigla sam od svog Sina da će svi prijatelji krunice imati svece nebeske za svoju braću u životu i smrti.

14.	Koji vjerno mole krunicu, moja su draga djeca, braća i sestre Isusa Krista.

15.	Odanost mojoj krunici posebni je znak predodređenja. 

Riječi sestre Lucije iz Fatime
«Blažena djevica Marija je krunici podarila takvo djelovanje da ne postoji nijedan materijalni, duhovni, nacionalni ili međunarodni problem koji se putem nje i naše žrtve ne bi mogao riješiti.»

Devetnica Gospi od Svete Krunice 
Radosno otajstvoZnak križa, Zdravo Marijo.

Za molbu

Zdravo Kraljice Svete Krunice, Majko moja Marijo, zdravo! Ponizno klečim pred tvojim nogama da ti poklonim molitveni vijenac od snježno-bijelih pupoljka, koji će te podsjetiti na tvoje radosti – svaki pupoljak te podsjeća na jedno sveto otajstvo. Svakih deset spleteno je u molbu za posebnu milost.
Sveta Kraljice, posrednice milosti i Majko svih koji te zazivaju. Ti vidiš moj poklon i znaš kako je spleten. Primajući moj dar, primi i moju molbu. U svojoj dobroti uslišat ćeš mi molbu koju ti tako usrdno i pouzdano upravljam. Čvrsto se nadam da ću postići što molim. Pokaži se majkom!

U zahvalu

Zdravo Kraljice Svete Krunice, Majko moja Marijo, zdravo! Klečim zahvalno pred tvojim nogama da ti poklonim molitveni vijenac od snježno-bijelih pupoljaka, koji će te podsjetiti na otajstva tvojih radosti – svaki pupoljak te podsjeća na jedno sveto otajstvo. Svakih deset spleteno je u zahvalu za posebnu milost.
Sveta Kraljice, posrednice milosti i Majko svih koji te zazivaju. Ti vidiš moj poklon i znaš kako je spleten. Primajući moj dar, primi i moju zahvalu. U svojoj dobroti si uslišala molbu koju sam ti tako usrdno i pouzdano upravio. Nisam sumnjao da ću postići što tražim. Pokazala si se majkom!

Vjerovanje, Oče naš, 3 Zdravo Marije, Slava Ocu.

I
Navještenje

Blažena Djevice, razmišljajući o otajstvu navještenja, kada ti je Anđeo Gabrijel donio vijest da ćeš postati Majkom Božjom pozdravljajući te uzvišenim pozdravom «Zdravo milosti puna, Gospodin s tobom» i kad si se spremno odazvala volji Očevoj govoreći «Evo službenice Gospodnje, neka mi bude po riječi tvojoj», pouzdano molimo:

Oče naš, 10 Zdravo Marijo, Slava Ocu,  Fatimska molitva.

Povezujem ove molitvene snježno-bijele pupoljke u molbu za krepost PONIZNOSTI i polažem ovaj rukovet molitava pred tvoje noge.

II.
Pohod Elizabeti

Blažena Djevice Marijo, razmišljajući o otajstvu pohoda, kad te tvoja rođakinja Elizabeta pozdravila proročkim riječima «Blagoslovljena ti među ženama i blagoslovljen plod utrobe tvoje», a ti si odgovorila pjesmom nad pjesmama «Veliča duša moja Gospodina», pouzdano molim:

Oče naš, 10 Zdravo Marijo, Slava Ocu,  Fatimska molitva.

Povezujem ove molitvene snježno-bijele pupoljke u molbu za krepost LJUBAVI i polažem ovaj rukovet molitava pred tvoje noge.

III.
Rođenje Isusovo

Blažena Djevice Marijo, razmišljajući o otajstvu rođenja našega Gospodina, kad si donijela na svijet Spasitelja svijeta u betlehemskoj štalici i kad su zborovi anđela zapjevali radosnu pjesmu «Slava Bogu na visini i na zemlji mir ljudima miljenicima njegovim», pouzdano molim:

Oče naš, 10 Zdravo Marijo, Slava Ocu,  Fatimska molitva.

Povezujem ove molitvene snježno-bijele pupoljke u molbu za krepost NEVEZANOSTI NA SVIJET i polažem ovaj rukovet molitava pred tvoje noge.

IV.
Prikazanje Isusovo u hramu

Blažena Djevice Marijo, razmišljajući o otajstvu prikazanja, kad si iz poslušnosti prema Mojsijevu zakonu prikazala Isusa u hramu, gdje je sveti starac Šimun uzeo dijete u naručaj, zahvalio Bogu što ga je uzdržao na životu da vidi Spasitelja te prorekao tvoje patnje riječima «I tvoju će dušu probosti mač…», pouzdano molim:

Oče naš, 10 Zdravo Marijo, Slava Ocu,  Fatimska molitva.

Povezujem ove molitvene snježno-bijele pupoljke u molbu za krepost ČISTOĆE i polažem ovaj rukovet molitava pred tvoje noge.

V.
Dijete Isus pronađen u hramu

Blažena Djevice Marijo, razmišljajući o otajstvu Isusova pronalaska u hramu, kad se tvoje srce nakon trodnevnog traženja obradovalo našavši ga u hramu gdje razgovara s učiteljima i kad se vratio u Nazaret i bio ti poslušan, pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene snježno-bijele pupoljke u molbu za krepost POSLUŠNOSTI VOLJI BOŽJOJ i polažem ovaj rukovet molitava pred tvoje noge.

Duhovna pričest

Isuse, stvarno prisutan u Presvetom Oltarskom Sakramentu, ne mogu Te sada primiti pod sakramentalnim prilikama, molim Te srcem punim ljubavi da duhovno dođeš u moju dušu preko Bezgrešnog Srca Tvoje presvete Majke i da ostaneš zauvijek sa mnom; Ti u meni i ja u tebi po Mariji, sada i u vječnosti.

Za molbu

Blažena Djevice Marijo, prikazujem Ti ovu duhovnu pričest da povežeš ove moje molitvene rukoveti u vijenac koji će resiti tvoje čelo. Majko moja, pogledaj milostivo na moj dar i u svojoj ljubavi usliši mi ovu molbu (navedi ono što tražiš). 

U zahvalu

Blažena Djevice Marijo, prikazujem Ti ovu duhovnu pričest da povežeš ove moje molitvene rukoveti u vijenac koji će resiti tvoje čelo u zahvalu za (navedi što si tražio) koju si mi u svojoj ljubavi uslišala.

Zdravo Kraljice

Molitva

Bože, Tvoj je jedinorođenac svojim životom, smrću i uskrsnućem postigao za nas vječni život. Dopusti, molimo Te, da razmišljajući o ovim otajstvima u svetoj krunici, uzmognemo nasljedovati ono što sadrže i  zadobiti što obećavaju. Po istom Kristu Gospodinu našemu.
Božanska pomoć ostala uvijek s nama. Amen. A duše svih vjernih mrtvih po milosrđu Božjem počivale u miru. Amen.
S dragim Sinom neka Djeva Mati, blagoslov nam udostoji se dati. U ime Oca i Sina i Duha Svetoga. Amen.

Žalosno otajstvo

Znak križa, Zdravo Marijo.

Za molbu

Zdravo Kraljice Svete Krunice, Majko moja Marijo, zdravo! Ponizno klečim pred tvojim nogama da Ti poklonim molitveni vijenac od ruža crvenih poput krvi da te podsjete na trpljenje tvoga božanskoga Sina, u kojem si i Ti sudjelovala – svaka ruža neka te podsjeti na jedno sveto otajstvo. Svakih deset spleteno je u molbu za posebnu milost.
Sveta Kraljice, posrednice milosti i Majko svih koji te zazivaju. Ti vidiš moj poklon i znaš kako je spleten. Primajući moj dar, primi i moju molbu. U svojoj dobroti uslišat ćeš mi molbu koju ti tako usrdno i pouzdano upravljam. Čvrsto se nadam da ću postići što molim. Pokaži se majkom!

U zahvalu

Zdravo Kraljice Svete Krunice, Majko moja Marijo, zdravo! Ponizno klečim pred tvojim nogama da Ti poklonim molitveni vijenac od ruža crvenih poput krvi da te podsjete na trpljenje tvoga božanskog Sina u kojem si i Ti sudjelovala – svaka ruža neka te podsjeti na jedno sveto otajstvo. Svakih deset spleteno je u zahvalu za posebnu milost.
Sveta Kraljice, posrednice milosti i Majko svih koji te zazivaju. Ti vidiš moj poklon i znaš kako je spleten. Primajući moj dar, primi i moju zahvalu. U svojoj dobroti uslišala si molbu koju sam ti tako usrdno i pouzdano upravio. Nisam sumnjao da ću postići što tražim. Pokazala si se majkom!

Vjerovanje, Oče naš, 3 Zdravo Marije, Slava Ocu.

I.
Smrtna muka

Žalosna Majko Marijo, razmišljajući o otajstvu smrtne muke našega Gospodina, kad je u Maslinskom Vrtu imao pred očima grijehe svijete, koje mu je sotona prikazao da ga odvrati od žrtve, kad je njegova duša uzdrhtala pred prizorom, a krvavi ga znoj oblio zbog patnji i smrti koju je imao podnijeti, kad je zbog svojih osobnih patnji i budućih patnji Crkve, Tijela svoga povikao «Abba! Oče, ako je moguće, neka me mimoiđe ovaj kalež», dodajući odmah, predan u volju Očevu «Ali ne kako ja hoću, nego kako Ti hoćeš», pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene poput krvi crvene ruže u molbu za krepost PREDANJA U VOLJU BOŽJU i polažem ovaj rukovet molitava pred tvoje noge.

II.
Bičevanje

Žalosna Majka Marijo, razmišljajući o otajstvu bičevanja našega Gospodina, kad je na Pilatovu zapovijed tvoj božanski Sin bio lišen svoje odjeće i privezan uz stup bio izranjen bičevima i kad je Njegovo tijelo bilo izudarano do obamrlosti te više nije moglo podnositi bičeve, pouzdano molim: 

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene poput krvi crvene ruže u molbu za krepost MRTVLJENJA i polažem ovaj rukovet molitava pred tvoje noge.

III.
Krunjenje trnovom krunom

Žalosna Majko Marijo, razmišljajući o trnovom krunjenju našega Gospodina, kad su mu vojnici stavili oko glave krunu od oštrog trnja i udarali ga po glavi da dublje zabodu to trnje u glavu, kad su klecali pred njega i porugljivo govorili «Zdravo kralju židovski», pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene poput krvi crvene ruže u molbu za krepost PONIZNOSTI i polažem ovaj rukovet molitava pred tvoje noge.

IV.
Nošenje križa

Žalosna Majko Marijo, razmišljajući o otajstvu nošenja križa, kad je s teškim drvenim teretom na ramenima tvoj božanski Sin, uz pogrde naroda, bio vođen ulicama Jeruzalema prema Kalvariji, slab i izmučen, a ipak strpljiv, kada je često padao i bio tjeran okrutnim udarcima svojih krvnika, pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene poput krvi crvene ruže u molbu za krepost STRPLJIVOSTI U PROTIVŠTINAMA i polažem ovaj rukovet molitava pred tvoje noge.

V.
Razapinjanje

Žalosna Majko Marijo, razmišljajući o otajstvu razapinjanja, kad je tvoj božanski Sin, lišen svoje odjeće, bio pribijen na križ na kojem je umro nakon trosatne teške agonije i molio Oca da oprosti njegovim neprijateljima, pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene poput krvi crvene ruže u molbu za krepost LJUBAVI PREMA NEPRIJATELJIMA i polažem ovaj rukovet molitava pred tvoje noge.

Duhovna pričest

Isuse, stvarno prisutan u Presvetom Oltarskom Sakramentu, ne mogu Te sada primiti pod sakramentalnim prilikama, molim Te srcem punim ljubavi da duhovno dođeš u moju dušu preko Bezgrešnog Srca tvoje presvete Majke i da ostaneš zauvijek sa mnom; Ti u meni i ja u Tebi po Mariji, sada i u vječnosti.

Za molbu

Blažena Djevice Marijo, prikazujem Ti ovu duhovnu pričest da povežeš ove moje molitvene rukoveti u vijenac koji će resiti tvoje čelo. Majko moja, pogledaj milostivo na moj dar i u svojoj ljubavi usliši mi ovu molbu (navedi ono što tražiš). 

U zahvalu

Blažena Djevice Marijo, prikazujem Ti ovu duhovnu pričest da povežeš ove moje molitvene rukoveti u vijenac koji će resiti tvoje čelo u zahvalu za (navedi što si tražio) koju si mi u svojoj ljubavi uslišala.

Zdravo Kraljice

Molitva

Bože, tvoj je jedinorođenac svojim životom, smrću i uskrsnućem postigao za nas vječni život. Dopusti, molimo te, da razmišljajući o ovim otajstvima u svetoj krunici, uzmognemo nasljedovati ono što sadrže i  zadobiti što obećavaju. Po istom Kristu Gospodinu našemu.
Božanska pomoć ostala uvijek s nama. Amen. A duše svih vjernih mrtvih po milosrđu Božjem počivale u miru. Amen.
S dragim Sinom neka Djeva Mati, blagoslov nam udostoji se dati. U ime Oca i Sina i Duha Svetoga. Amen.

Slavno otajstvo

Znak križa, Zdravo Marijo.

Za molbu

Zdravo Kraljice Svete Krunice, Majko moja Marijo, zdravo! Ponizno klečim pred tvojim nogama da ti poklonim molitveni vijenac od bijelih ruža u punom cvatu s crvenom nijansom trpljenja da te podsjete na slavu tvoga Sina i na tvoju slavu, plod njegova trpljenja – svaka ruža neka te podsjeti na jedno sveto otajstvo. Svakih deset spleteno je u molbu za posebnu milost.
Sveta Kraljice, posrednice milosti i Majko svih koji te zazivaju. Ti vidiš moj poklon i znaš kako je spleten. Primajući moj dar, primi i moju molbu. U svojoj dobroti uslišat ćeš mi molbu koju ti tako usrdno i pouzdano upravljam. Čvrsto se nadam da ću postići što molim. Pokaži se majkom!

U zahvalu

Zdravo Kraljice Svete Krunice, Majko moja Marijo, zdravo! Ponizno klečim pred tvojim nogama da ti poklonim molitveni vijenac od bijelih ruža u punom cvatu s crvenom nijansom trpljenja da te podsjete na slavu tvoga Sina i na tvoju slavu, plod njegova trpljenja – svaka ruža neka te podsjeti na jedno sveto otajstvo. Svakih deset spleteno je u zahvalu za posebnu milost.
Sveta Kraljice, posrednice milosti i Majko svih koji te zazivaju. Ti vidiš moj poklon i znaš kako je spleten. Primajući moj dar, primi i moju zahvalu. U svojoj dobroti uslišala si molbu koju sam ti tako usrdno i pouzdano upravio. Nisam sumnjao da ću postići što tražim. Pokazala si se majkom!

Vjerovanje, Oče naš, 3 Zdravo Marije, Slava Ocu.

I.
Kristovo uskrsnuće

Slavna Majko Marijo, razmišljajući o otajstvu uskrsnuća našega Gospodina, kad je u osvit trećega dana, nakon svoje smrti uskrsnuo od mrtvih te se tebi ukazao, ispunivši ti srce velikom radošću, kad se pokazao svetim ženama i svojim učenicima koji ga prepoznaše i pokloniše mu se kao Bogu, pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene ruže u punom cvatu u molbu za krepost VJERE i polažem ovaj rukovet molitava pred Tvoje noge.

II.
Uzašašće

Slavna Majko Marijo, razmišljajući o otajstvu uzašašća, kad je tvoj božanski Sin četrdeseti dan po uskrsnuću pošao s tobom i svojim učenicima na Maslinsku Goru, gdje ga posljednji puta vidjeste, kad je obećao ostati s učenicima do svršetka svijeta i kad je ispružio svoje izranjene ruke na posljednji blagoslov te uzišao na nebo na očigled sviju, pouzdano molim:

Oče naš, 10 Zdravo Marijo, Slava Ocu, Fatimska molitva. 

Povezujem ove molitvene ruže u punom cvatu u molbu za krepost NADE i polažem ovaj rukovet molitava pred Tvoje noge.

III.
Silazak Duha Svetoga

Slavna Majko Marijo, razmišljajući o otajstvu silaska Duha Svetoga, kad su se apostoli s tobom sabrali u kući u Jeruzalemu i kad je Duh Sveti sišao na njih u obliku plamenih jezika, ražarajući im srca vatrom božanske ljubavi, uvodeći ih u svu istinu, dajući im dar jezika i ispunjajući tebe svojom milošću nadahnuo te da moliš za apostole i za prvu Crkvu, pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene ruže u punom cvatu u molbu za krepost LJUBAVI i polažem ovaj rukovet molitava pred Tvoje noge.

IV.
Uznesenje Marijino na nebo

Slavna Majko Marijo, razmišljajući o otajstvu tvoga uznesenja, kad se – zapaljena željom da se sjediniš sa svojim božanskim Sinom u nebu – tvoja duša odijelila od tijela i sjedinila se s onim koga si rodila, čije je djevičansko tijelo bilo njegovo prvo svetište i kad je uzeo i to tijelo u nebo sjedinivši ga zajedno s dušom na radost svetih anđela, pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene ruže u punom cvatu u molbu za krepost SJEDINJENJA S KRISTOM i polažem ovaj rukovet molitava pred tvoje noge.

V.
Blažena djevica Marija na nebu okrunjena

Slavna Majko Marijo, razmišljajući o otajstvu tvoga krunjenja, kad si po uznesenju na nebo, nakon svoje smrti, bila trostruko okrunjena za uzvišenu kraljicu neba; od Boga Oca kao njegova voljena Kći, od Boga Sina kao njegova predraga Majka, od Boga Duha Svetoga kao njegova izabrana Zaručnica da se kao najsavršeniji klanjatelj Presvetoga Trojstva zauzimaš za nas kao naša moćna i milosrdna Majka, pouzdano molim:

Oče naš, 10 Zdravo Marijo, Slava Ocu,  Fatimska molitva. 

Povezujem ove molitvene ruže u punom cvatu u molbu za krepost SJEDINJENJA S TOBOM i polažem ovaj rukovet molitava pred Tvoje noge.

Duhovna pričest

Isuse, stvarno prisutan u Presvetom Oltarskom Sakramentu, ne mogu te sada primiti pod sakramentalnim prilikama, molim Te srcem punim ljubavi da duhovno dođeš u moju dušu preko Bezgrešnog Srca tvoje presvete Majke i da ostaneš zauvijek sa mnom; Ti u meni i ja u Tebi po Mariji, sada i u vječnosti.

Za molbu

Blažena Djevice Marijo, prikazujem ti ovu duhovnu pričest da povežeš ove moje molitvene rukoveti u vijenac koji će resiti tvoje čelo. Majko moja, pogledaj milostivo na moj dar i u svojoj ljubavi usliši mi ovu molbu (navedi ono što tražiš). 

U zahvalu

Blažena Djevice Marijo, prikazujem ti ovu duhovnu pričest da povežeš ove moje molitvene rukoveti u vijenac koji će resiti tvoje čelo u zahvalu za (navedi što si tražio) koju si mi u svojoj ljubavi uslišala.

Zdravo Kraljice

Molitva

Bože, tvoj je jedinorođenac svojim životom, smrću i uskrsnućem postigao za nas vječni život. Dopusti, molimo te, da razmišljajući o ovim otajstvima u svetoj krunici, uzmognemo nasljedovati ono što sadrže i  zadobiti što obećavaju. Po istom Kristu Gospodinu našemu.
Božanska pomoć ostala uvijek s nama. Amen. A duše svih vjernih mrtvih po milosrđu Božjem počivale u miru. Amen.
S dragim Sinom neka Djeva Mati, blagoslov nam udostoji se dati. U ime Oca i Sina i Duha Svetoga. Amen.

Otajstvo Svjetla

Znak križa: Zdravo Marijo.

Za molbu

Zdravo Kraljice Svete Krunice, Majko moja Marijo, zdravo! Ponizno klečim pred tvojim nogama da ti poklonim molitveni vijenac od procvalih mirisnih ruža koje će te podsjetiti na očitovanu dobrostivost tvoga božanskog Sina - svaka ruža neka te podsjeti na jedno sveto otajstvo.
Svakih deset spleteno je u molbu za posebnu milost.
Sveta Kraljice, posrednice milosti i Majko svih koji te zazivaju. Ti vidiš moj poklon i znaš kako je spleten. Primajući moj dar, primi i moju molbu. U svojoj dobroti uslišat ćeš mi molbu koju ti tako usrdno i pouzdano upravljam. Čvrsto se nadam da ću postići što molim. Pokaži se Majkom!
 
U zahvalu

Zdravo kraljice svete krunice,Majko moja Marijo zdravo! Klečim zahvalno pred tvojim nogama da Ti poklonim molitveni vijenac od procvalih mirisnih ruža, koje će Te podsjetiti na otajstva radosnog naviještanja i djelovanja tvoga Božanskog sina - svaka ruža podsjeća te na jedno sveto otajstvo. Svakih deset spleteno je u zahvalu za posebnu milost. Sveta Kraljice, posrednice milosti i Majko svih koji te zazivaju. Ti vidiš moj poklon i znaš kako je spleten. Primajući moj dar, primi i moju zahvalu. U svojoj dobroti si uslišala molbu koju sam Ti tako usrdno i pouzdano upravio. Nisam sumnjao da ću postići što tražim. Pokazala si se Majkom!

Vjerovanje
Oče naš. 3 Zdravo Marijo, Slava Ocu

I. Koji je na rijeci Jordanu kršten bio

Brižna Majko Marijo, razmišljajući o otajstvu krštenja, kad je tvoj božanski Sin kršten od Ivana Krstitelja – koji mu nije dostojan ni "odriješiti remenje na obući" – na rijeci Jordanu, kad se otvorilo nebo i Duh Sveti sišao u liku goluba i čuo se glas: "Ti si Sin moj, ljubljeni! U Tebi mi sva milina!", pouzdano molim:

Oče naš, 10 Zdravo Marijo, Slava Ocu, Fatimska molitva.

Povezujem ove molitvene procvale mirisne ruže u molbu za krepost SOLIDARNOSTI i polažem ovaj rukovet molitava pred Tvoje noge.

II. ISUSOVO SAMOOBJAVLJENJE NA SVADBI U KANI

Brižna Majko Marijo, razmišljajući o otajstvu samoobjavljenja tvog božanskog Sina na svadbi u Kani, kad je svojom svemoćnom snagom pretvorio vodu u vino, učinio svoje prvo znamenje te očitovao svoju slavu kako bi njegovi učenici povjerovali u Njega, pouzdano molim:

Oče naš, 10 Zdravo Marijo, Slava Ocu, Fatimska molitva.

Povezujem ove molitvene procvale – mirisne ruže u molbu za krepost DOBROSTIVOSTI i polažem ovaj rukovet molitava pred tvoje noge.

III. NAVJEŠTAJ KRALJEVSTVA BOŽJEG KOJI POZIVA NA OBRAĆENJE

Brižna Majko Marijo, razmišljajući o otajstvu navještaja Kraljevstva Božjeg kojim Isus poziva na obraćenje, oprašta grijehe onima koji mu se približavaju s poniznom vjerom te tako započima svoju službu milosrdnog služenja, koja će se nastaviti izvršavati sve do svršetka svijeta, pouzdano molim:

Oče naš, 10 Zdravo Marijo, Slava Ocu, Fatimska molitva.
 
Povezujem ove molitvene procvale mirisne ruže u molbu za krepost MILOSRDNOSTI i polažem ovaj rukovet molitava pred Tvoje noge.

IV. PREOBRAŽENJE GOSPODINOVO

Brižna Majko Marijo, razmišljajući o otajstvu preobraženja tvoga božanskog Sina na gori pred trojicom svojih apostola, koje je pripravljao za čas kušnje pred okusom slave svoga uskrsnuća, da tako mognu razumjeti da križ nije konačni zalazak, nego korak prema zori, pouzdano molim:

Oče naš, 10 Zdravo Marijo, Slava Ocu, Fatimska molitva.

Povezujem ove molitvene procvale mirisne ruže u molbu za krepost RAZUMNOSTI i polažem ovaj rukovet molitava pred Tvoje noge.

V. USTANOVA EUHARISTIJE

Brižna Majko Marijo, razmišljajući o otajstvu ustanove Euharistije, kad nam je Krist tvoj božanski Sin, one noći kad je bio predan, darovao svoje tijelo i svoju krv, u obličju kruha i vina, za hranu i piće, da tako kad god jedemo taj kruh i pijemo tu čašu smrt njegovu naviještamo dok "On ne dođe", pouzdano molim:

Oče naš, 10 Zdravo Marijo, Slava Ocu, Fatimska molitva.

Povezujem ove molitvene procvale mirisne ruže u molbu za krepost ZAHVALNOSTI i polažem ovaj rukovet molitava pred Tvoje noge.

Duhovna pričest 

Isuse, stvarno prisutan u Presvetom Oltarskom Sakramentu, ne mogu Te sada primiti pod sakramentalnim prilikama, molim te srcem punim ljubavi da duhovno dođeš u moju dušu preko Bezgrešnog Srca tvoje presvete Majke i da ostaneš zauvijek sa mnom; Ti u meni i ja u Tebi po Mariji, sada i u vječnosti.

Za molbu

Blažena Djevice Marijo, prikazujem Ti ovu duhovnu pričest da povežeš ove moje molitvene rukoveti u vijenac koji će resiti Tvoje čelo. Majko moja, pogledaj milostivo na moj dar i u svojoj ljubavi usliši mi ovu molbu (navedi ono što tražiš).

U zahvalu

Blažena Djevice Marijo, prikazujem Ti ovu duhovnu pričest da povežeš ove moje molitvene rukoveti u vijenac koji će resiti Tvoje čelo u zahvalu za (navedi što si tražio) koju si mi u svojoj ljubavi uslišala.

Zdravo Kraljice

Molitva 

Bože, tvoj je jedinorođenac svojim životom, smrću i uskrsnućem postigao za nas vječni život. Dopusti, molimo Te, da razmišljajući o ovim otajstvima u svetoj krunici, uzmognemo nasljedovati ono što sadrže i zadobiti što obećavaju. Po istom Kristu Gospodinu našemu. Božanska pomoć ostala uvijek s nama. Amen. A duše svih vjernih mrtvih po milosrđu Božjem počivale u miru. Amen. S dragim Sinom neka Djeva Mati, blagoslov nam udostoji se dati. U ime Oca i Sina i Duha Svetoga. Amen.

 Izvori Preuzeto' iz knjižice Devetnica Gospi od Svete Krunice, izdavača U PRAVI TRENUTAK.

Molitve i pobožnosti Blaženoj Djevici Mariji